苏辙
次韵子瞻留别三首
公来十日坐东轩，手自披云出朝日。
山川满目竟何有，波浪翻天同一湿。
诸门迭出惊异状，间道怀归终旧壁。
此行十里隔江河，何人更问维摩疾。
野人性似修行僧，长愿幽居近林麓。
南迁无计脱簪组，西归谁为栽松竹。
头上白云即飞盖，耳畔清泉当鸣玉。
洛川犹是冠盖林，更愿高飞逐黄鹄。
东西南北无住身，羯末封胡四男子。
彫锼不遣治章句，烂熳先令饱文字。
疏慵嗟我厉之人，生子夜中惟恐似。
传家粗足不愿余，同驾柴车还我里。